Решение на Общия съд от 26 септември 2014 г. — DK Recycling und Roheisen/Комисия
(Дело T-630/13)1
(Околна среда — Директива 2003/87/ЕО — Схема за търговия с квоти за емисии на парникови газове — Преходни правила за хармонизираното безплатно разпределяне на квоти за емисии, считано от 2013 г.— Решение 2011/278/ЕС — Национални мерки за изпълнение, представени от Германия — Клауза относно случаите на прекомерни затруднения — Свобода на стопанската инициатива — Право на собственост — Пропорционалност)
Език на производството: немски
Страни
Жалбоподател: DK Recycling und Roheisen GmbH (Дуисбург, Германия) (представител: S. Altenschmidt, адвокат)
Ответник: Европейска комисия (представители: E. White, C. Hermes и K. Herrmann)
Предмет
Жалба за отмяна на член 1, параграф 1 от Решение 2013/448/ЕС на Комисията от 5 септември 2013 година относно националните мерки за изпълнение за преходното безплатно разпределяне на квоти за емисии на парникови газове в съответствие с член 11, параграф 3 от Директива 2003/87/ЕО на Европейския парламент и на Съвета (ОВ L 240, стр. 27), доколкото с него се отхвърлят вписването на инсталациите с идентификатори DE000000000001320 и DE-new-14220-0045 в списъка с инсталации, предвиден в член 11, параграф 1 от Директива 2003/87/ЕО на Европейския Парламент и на Съвета от 13 октомври 2003 година за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 275, стр. 32; Специално издание на български език, 2007 г., глава 15, том 10, стр.78), както и предварителните общи годишни количества на квотите за емисии, разпределяни безплатно за тези инсталации.ДиспозитивОтменя член 1, параграф 1 от Решение 2013/448/ЕС на Комисията от 5 септември 2013 година относно националните мерки за изпълнение за преходното безплатно разпределяне на квоти за емисии на парникови газове в съответствие с член 11, параграф 3 от Директива 2003/87/ЕО на Европейския парламент и на Съвета, в частта му, в която се отхвърля безплатното разпределяне на квоти за емисии за инсталациите, изброени в приложение І, точка Г от това решение, въз основа на подинсталация с технологични емисии за производството на цинк в доменната пещ и свързаните с това процеси.Отхвърля жалбата в останалата ѝ част.Всяка страна понася направените от нея съдебни разноски.